JHB-man sterf glo weens koueDie liggaam van ŉ man is Woensdag op ŉ sypaadjie in Johannesburg gevind. Edna Mamonyane, ŉ woordvoerder van die Johannesburgse metropolisie, het gesê die man se liggaam is omstreeks 06:30 deur metropolisiebeamptes op die die hoek van Elias Motsoaledi- en Khanyilestraat in Soweto gevind. “Daar was geen tekens van wonde of beserings op die man se liggaam nie,” het Mamonyane gesê. Die polisie is na die toneel ontbied en ŉ geregtelike doodsondersoek gaan gedoen word om te bepaal of die man weens die koue weer dood is, of moontlik vermoor is.